Atesa la proposta de la Direcció General de Formació Professional i Educació Permanent relativa a la necessitat de regular el calendari de les activitats formatives en els centres i les aules de formació de persones adultes, un cop realitzat el tràmit sindical corresponent, i en ús de les atribucions que em confereix la legislació vigent,
Aquesta Ordre té per objecte establir el calendari de les activitats formatives en els centres i les aules de formació de persones adultes públics i privats autoritzats per al curs 2004-2005.
2.1 El personal docent dels centres i les aules de formació de persones adultes iniciarà les activitats el dia 1 de setembre de 2004 i les finalitzarà el dia 30 de juny de 2005.
2.2 Des del primer dia hàbil del mes de setembre fins a l'inici de les activitats docents, el personal docent realitzarà les activitats de seguiment, informació, inscripció de l'alumnat, tasques específiques de programació i d'organització general del curs, i les entrevistes personals a l'alumnat, convalidacions, si escau, i avaluacions inicials que permetin elaborar els itineraris formatius.
2.3 Les activitats docents començaran el 20 de setembre de 2004 i s'acabaran el 22 de juny de 2005.
2.4 Un cop acabades les activitats docents i fins a l'últim dia hàbil del mes de juny, es realitzaran les activitats d'avaluació final, de revisió del curs, d'elaboració de la memòria i de programació de l'oferta formativa per al curs següent.
3.1 Dins dels ensenyaments inicials per a persones adultes, l'horari lectiu per a l'alumnat que cursi els ensenyaments corresponents al cicle de formació instrumental serà d'una hora i mitja a dues hores de classe diària de dilluns a divendres, ambdós inclosos, per als dos primers nivells, i de dues hores a dues hores i mitja per al tercer nivell.
3.2 Quant a la resta d'ensenyaments inicials per a persones adultes, els quals inclouen l'oferta formativa següent: curs de llengua oral, curs de llengua escrita, iniciació a la informàtica i iniciació a una llengua estrangera, el nombre d'hores serà l'equivalent a 60 hores lectives, impartides d'acord amb les característiques i les necessitats de cada grup, i d'acord amb la programació que s'estableixi.
3.3 L'horari lectiu per a l'alumnat que cursi els ensenyaments pertanyents al cicle d'educació secundària en els centres i les aules serà de tres hores de classe a la setmana per mòdul, amb un total de 15 hores setmanals de dilluns a divendres, ambdós inclosos.
3.4 Dins dels programes de preparació per a les proves d'accés, l'horari lectiu per a l'alumnat que cursi els programes de preparació per a la prova d'accés als cicles formatius de grau mitjà serà d'un màxim de 15 hores setmanals, i tindrà una durada mínima de quatre mesos.
3.5 Dins d'aquests mateixos programes de formació, el nombre d'hores de classe setmanal per a l'alumnat que cursi programes de preparació per a la prova d'accés als cicles formatius de grau superior i per a la prova d'accés a la universitat per als més grans de 25 anys, s'establirà segons el nombre de matèries impartides.
3.6 Pel que fa al nombre d'hores de classe setmanal per a l'alumnat de programes de lleure i culturals, s'establirà d'acord amb l'organització de les activitats dels tallers.
3.7 El nombre d'hores establert a cada apartat fa referència a l'organització presencial dels ensenyaments i programes, i és variable quan les activitats es facin en autoformació o en modalitat a distància.
4.1 Durant el curs 2004-2005 tindran la consideració de període de vacances: Nadal, del 23 de desembre de 2004 al 9 de gener de 2005, ambdós inclosos, i Setmana Santa, del 19 al 28 de març de 2005, ambdós inclosos.
4.2 Sens perjudici dels dies qualificats de repòs setmanal en la legislació laboral, tindran la consideració de dies festius, a més dels dos de festa local i dels inclosos en períodes de vacances, els que figurin per a cada any en les corresponents disposicions del Departament de Treball i Indústria.
4.3 En el marc d'aquest calendari, cada centre o aula de formació de persones adultes podrà establir dos dies festius de lliure disposició, que hauran de figurar en la seva programació general i comunicar-ho anualment a la Subdirecció General de Formació de Persones Adultes de la Direcció General de Formació Professional i Educació Permanent.
Durant el curs 2004-2005, es convocaran i s'organitzaran les proves específiques per a l'obtenció del certificat de formació instrumental i del títol de graduat en educació secundària, per a persones més grans de 18 anys.
El calendari i l'horari amb l'oferta formativa actualitzada de tots els ensenyaments s'exposaran a cada centre o aula durant tot l'any i en un lloc visible per a l'alumnat.
Les prescripcions laborals de caràcter general que estableix aquesta Ordre s'ajustaran, per als docents dels centres municipals i privats autoritzats, al que disposen el conveni col·lectiu específic i la normativa laboral vigent.
Amb l'entrada en vigor d'aquesta Ordre, es deroga l'Ordre BEF/250/2003, de 22 de maig, de la consellera de Benestar i Família, per la qual s'estableix el calendari de les activitats formatives en els centres i les aules de formació d'adults.
Diposicions finals.1 S'autoritza la Direcció General de Formació Professional i Educació Permanent per a l'adopció de les mesures necessàries per a l'execució i l'aplicació del que disposa aquesta Ordre..2 Aquesta Ordre entra en vigor l'1 de setembre de 2004.